cyanic-selkie/wikianc huggingface dataset:
Δοξολογία
Μεγάλη Δοξολογία
Δόξα Σοι τῷ δείξαντι τὸ φῶς. Δόξα ἐν ὑψίστοις Θεῷ καὶ ἐπὶ γῆς εἰρήνη ἐν ἀνθρώποις εὐδοκία. Ὑμνοῦμέν σε, εὐλογοῦμέν σε, προσκυνοῦμέν σε, δοξολογοῦμέν σε, εὐχαριστοῦμέν σοι, διὰ τὴν μεγάλην σου δόξαν. Κύριε Βασιλεῦ, ἐπουράνιε Θεέ, Πάτερ παντοκράτορ, Κύριε Υἱὲ μονογενές, Ἰησοῦ Χριστέ, καὶ Ἅγιον Πνεῦμα. Κύριε ὁ Θεός, ὁ ἀμνὸς τοῦ Θεοῦ, ὁ Υἱός τοῦ Πατρός, ὁ αἴρων τὴν ἁμαρτίαν τοῦ κόσμου, ἐλέησον ἡμᾶς, ὁ αἴρων τὰς ἁμαρτίας τοῦ κόσμου. Πρόσδεξαι τὴν δέησιν ἡμῶν, ὁ καθήμενος ἐν δεξιᾷ τοῦ Πατρός, καὶ ἐλέησον ἡμᾶς. ''Ὅτι σὺ εἶ μόνος Ἅγιος, σὺ εἶ μόνος Κύριος, Ἰησοῦς Χριστός, εἰς δόξαν Θεοῦ Πατρός. Ἀμήν.'' Καθ' ἑκάστην ἡμέραν εὐλογήσω σε, καὶ αἰνέσω τὸ ὄνομά σου εἰς τὸν αἰῶνα καὶ εἰς τὸν αἰῶνα τοῦ αἰῶνος. ''Καταξίωσον, Κύριε, ἐν τῇ ἡμέρᾳ ταύτῃ, ἀναμαρτήτους φυλαχθῆναι ἡμᾶς. ''Εὐλογητὸς εἶ, Κύριε, ὁ Θεὸς τῶν Πατέρων ἡμῶν, καὶ αἰνετὸν καὶ δεδοξασμένον τὸ ὄνομά σου εἰς τοὺς αἰῶνας. Ἀμήν.'' Γένοιτο, Κύριε, τὸ ἔλεός σου ἐφ’ ἡμᾶς, καθάπερ ἠλπίσαμεν ἐπὶ σέ. ''Εὐλογητὸς εἶ, Κύριε, δίδαξόν με τὰ δικαιώματά σου. Εὐλογητὸς εἶ, Κύριε, δίδαξόν με τὰ δικαιώματά σου. Εὐλογητὸς εἶ, Κύριε, δίδαξόν με τὰ δικαιώματά σου.'' Κύριε, καταφυγὴ ἐγενήθης ἡμῖν, ἐν γενεᾷ καὶ γενεᾷ. Ἐγὼ εἶπα΄ Κύριε, ἐλέησόν με, ἴασαι τὴν ψυχήν μου, ὅτι ἥμαρτόν σοι. Κύριε, πρὸς σὲ κατέφυγον, δίδαξόν με τοῦ ποιεῖν τὸ θέλημά σου, ὅτι σὺ εἶ ὁ Θεός μου. Ὅτι παρὰ σοὶ πηγὴ ζωῆς, ἐν τῷ φωτί σου ὀψόμεθα φῶς. Παράτεινον τὸ ἔλεός σου τοῖς γινώσκουσί σε. Ἅγιος ὁ Θεός, Ἅγιος Ἰσχυρός, Ἅγιος Ἀθάνατος, ἐλέησον ἡμᾶς. Ἅγιος ὁ Θεός, Ἅγιος Ἰσχυρός, Ἅγιος Ἀθάνατος, ἐλέησον ἡμᾶς. Ἅγιος ὁ Θεός, Ἅγιος Ἰσχυρός, Ἅγιος Ἀθάνατος, ἐλέησον ἡμᾶς. Δόξα Πατρὶ καὶ Υἱῷ καὶ ἁγίῳ Πνεύματι. ''Καὶ νῦν καὶ ἀεὶ καὶ εἰς τοὺς αἰῶνας τῶν αἰώνων. Ἀμήν.'' Ἅγιος Ἀθάνατος, ἐλέησον ἡμᾶς. Ἅγιος ὁ Θεός, Ἅγιος Ἰσχυρός, Ἅγιος Ἀθάνατος, ἐλέησον ἡμᾶς.
Βατοχώρι Φλώρινας
thumb|right|280px|Στρατός της [[Αντάντ το 1918 στο Βατοχώρι]] Το Βατοχώρι είναι ορεινό χωριό στην Περιφερειακή Ενότητα Φλώρινας της Μακεδονίας. Διοικητικά ανήκει στη Δημοτική Ενότητα Κρυσταλλοπηγής του Δήμου Πρεσπών στη Δυτική Μακεδονία. Βρίσκεται σε απόσταση 43 χλμ νοτιοδυτικά της Φλώρινας, 7 χλμ από την Κρυσταλλοπηγή και 29 χλμ. βόρεια από την πόλη της Καστοριάς. Σύμφωνα με την απογραφή του 2011 έχει 23 κατοίκους. Βρίσκεται στους πρόποδες τού όρους Μαλιμαδιού, σε υψόμετρο 880.
Δοξολογία
Δοξολογία Μικρά
Σε αντίθεση με την μεγάλη, η Μικρή Δοξολογία είναι πιο σύντομη και απαγγέλλεται λιτά στο τέλος του όρθρου των καθημερινών καθώς και κατά την ακολουθία του Μικρού και του Μεγάλου Αποδείπνου.
Βατοχώρι Φλώρινας
Ο Γάλλος χαρτογράφος, καθηγητής γεωγραφίας σε Οθωμανικό Λύκειο της Κωνσταντινούπολης, Αλεξάντρ Συνβέ την αναφέρει το 1878 ως Μπρένιτσα με 600 Έλληνες κατοίκους, ενώ ο Σχινάς καταγράφει το 1886 «80 οικογένειες χριστιανικάς, βρύσιν είς το μέσον του χωρίου, εκκλησίαν και παρ΄αυτή φρέαρ και χάνιο 100 κτηνών». αριστερά|μικρογραφία|Τοιχογραφία του Ιησού Χριστού στο εσωτερικό του ναού του χωριού (19ος αιώνας)
Δοξολογία
Δοξολογία Μικρά
Δόξα ἐν ὑψίστοις Θεῷ καὶ ἐπὶ γῆς εἰρήνη, ἐν ἀνθρώποις εὐδοκία. Ὑμνοῦμέν Σε, εὐλογοῦμέν Σε, προσκυνοῦμέν Σε, δοξολογοῦμέν Σε, εὐχαριστοῦμέν Σοι, διὰ τὴν μεγάλην Σου δόξαν. Κύριε Βασιλεῦ, ἐπουράνιε Θεέ, Πάτερ Παντοκράτορ· Κύριε Υἱὲ Μονογενές, Ἰησοῦ Χριστέ, καὶ Ἅγιον Πνεῦμα. Κύριε ὁ Θεός, ὁ ἀμνὸς τοῦ Θεοῦ, ὁ Υἱὸς τοῦ Πατρός, ὁ αἴρων τὴν ἁμαρτίαν τοῦ κόσμου, ἐλέησον ἡμᾶς ὁ αἴρων τὰς ἁμαρτίας τοῦ κόσμου. Πρόσδεξαι τὴν δέησιν ἡμῶν, ὁ καθήμενος ἐν δεξιᾷ τοῦ Πατρός, καὶ ἐλέησον ἡμᾶς. ''Ὅτι Σὺ εἶ μόνος Ἅγιος, Σὺ εἶ μόνος Κύριος, Ἰησοῦς Χριστός, εἰς δόξαν Θεοῦ Πατρός. Ἀμήν.'' Καθ' ἑκάστην ἡμέραν (στον όρθρο)/ἐσπέραν (στο απόδειπνο) εὐλογήσω Σε καὶ αἰνέσω τὸ ὄνομά Σου εἰς τὸν αἰῶνα καὶ εἰς τὸν αἰῶνα τοῦ αἰῶνος. Κύριε, καταφυγὴ ἐγενήθης ἡμῖν ἐν γενεᾷ καὶ γενεᾷ. Ἐγὼ εἶπα· Κύριε, ἐλέησόν με, ἴασαι τὴν ψυχήν μου, ὅτι ἥμαρτόν Σοι. Κύριε, πρὸς Σὲ κατέφυγον· δίδαξόν με τοῦ ποιεῖν τὸ θέλημά Σου, ὅτι Σὺ εἶ ὁ Θεός μου. Ὅτι παρὰ Σοὶ πηγὴ ζωῆς· ἐν τῷ φωτί Σου ὀψόμεθα φῶς. Παράτεινον τὸ ἔλεός Σου τοῖς γινώσκουσί Σε. Καταξίωσον, Κύριε, ἐν τῇ ἡμέρα (στον όρθρο)/νυκτὶ (στο απόδειπνο) ταύτῃ, ἀναμαρτήτους φυλαχθῆναι ἡμᾶς. ''Εὐλογητὸς εἶ, Κύριε, ὁ Θεὸς τῶν Πατέρων ἡμῶν, καὶ αἰνετὸν καὶ δεδοξασμένον τὸ ὄνομά Σου εἰς τοὺς αἰῶνας. Ἀμήν.'' Γένοιτο, Κύριε, τὸ ἔλεός Σου ἐφ' ἡμᾶς, καθάπερ ἠλπίσαμεν ἐπί Σέ. Εὐλογητὸς εἶ, Κύριε, δίδαξόν με τὰ δικαιώματά Σου. Εὐλογητὸς εἶ, Δέσποτα, συνέτισόν με τὰ δικαιώματά Σου. Εὐλογητὸς εἶ, Ἅγιε, φώτισόν με τοῖς δικαιώμασί Σου. Κύριε, τὸ ἔλεός Σου εἰς τὸν αἰῶνα· τὰ ἔργα τῶν χειρῶν Σου μὴ παρίδῃς. ''Σοὶ πρέπει αἶνος, Σοὶ πρέπει ὕμνος, Σοὶ δόξα πρέπει, τῷ Πατρὶ καὶ τῷ Υἱῷ καὶ τῷ Ἁγίῳ Πνεύματι, νῦν καὶ ἀεί, καὶ εἰς τοὺς αἰῶνας τῶν αἰώνων. Ἀμήν.''
Επίσημη Δοξολογία
Στη σύγχρονη εκκλησιαστική γλώσσα Δοξολογία ονομάζεται η τελετουργική ευχαριστήρια "δέηση" που γίνεται στους ιερούς ναούς επί σπουδαίων εκκλησιαστικών εορτών, εθνικών γεγονότων ή ανάμνησης αυτών, όπως επί τη ενάρξει νέου έτους, επί αναμνήσει εθνικών επετείων της 25ης Μαρτίου, της 28ης Οκτωβρίου κ.ά., επί τιμή σπουδαίων ή τοπικών αγίων και προστατών των ενόπλων δυνάμεων, των σωμάτων ασφαλείας κ.λπ. Συνήθως, αυτές οι τελετές λαμπρύνονται από την παρουσία τόσο των εκκλησιαστικών όσο και των πολιτικών (πολιτειακών, στρατιωτικών, τοπικών κ.ά.) παραγόντων του τόπου.
Στις επίσημες δοξολογίες παρίστανται συνήθως ο ανώτατος άρχοντας του κράτους, κυβερνητικοί και κοινοβουλευτικοί εκπρόσωποι, οι ηγέτες των ενόπλων δυνάμεων και των σωμάτων ασφαλείας, μέλη της ιεραρχίας της τοπικής εκκλησίας, εκπρόσωποι ορθοδόξων εκκλησιών και ετερόδοξων κοινοτήτων, επιφανείς δικαστικοί και ακαδημαϊκοί παράγοντες, εκπρόσωποι ξένων διπλωματικών αποστολών, εκπρόσωποι της τοπικής αυτοδιοίκησης και άλλων φορέων, οι οποίοι ακολουθούν την τάξη που ορίζει η εθιμοτυπία.
Σύμφωνα με την ελληνική εθιμοτυπία, ο Πρόεδρος της Κυβέρνησης ή εκπρόσωπος αυτής καταφθάνει με επισημότητα στον Μητροπολιτικό Ναό των Αθηνών, επιθεωρεί τα αγήματα απόδοσης τιμών αποτελούμενα από στελέχη των παραγωγικών σχολών των ενόπλων δυνάμεων και των σωμάτων ασφαλείας και κατευθύνεται προς την είσοδο του ναού, όπου τον υποδέχονται οι παρευρισκόμενοι εκπρόσωποι της τοπικής αυτοδιοίκησης, της κυβέρνησης, του κοινοβουλίου, των ενόπλων δυνάμεων, των σωμάτων ασφαλείας και της Αρχιεπισκοπής Αθηνών, ασπαζόμενος το Ιερό Ευαγγέλιο. Εάν στην τελετή θα παραστεί και ο Πρόεδρος της Δημοκρατίας, τότε οι επίσημοι αναμένουν επί τόπου την άφιξή του, ειδάλλως εισέρχονται με τάξη στο ναό με τα κυβερνητικά και κοινοβουλευτικά μέλη να παρατάσσονται δεξιά των εισερχομένων, ενώ η στρατιωτική ηγεσία στα αριστερά, ώστε να ξεκινήσει η τελετή.
Κατά την άφιξη του Προέδρου της Δημοκρατίας, τα αγήματα αποδίδουν τις προβλεπόμενες τιμές. Πλαισιωμένος από τους τρεις υπασπιστές του (ανώτερους αξιωματικούς εκ των τριών κλάδων των ενόπλων δυνάμεων), ο ανώτατος άρχοντας στέκεται εις στάσιν προσοχής έμπροσθεν της πολεμικής σημαίας, ενώσω παιανίζει ο εθνικός ύμνος, και έπειτα οδηγείται στην είσοδο του ναού, όπου τον υποδέχονται ο Πρωθυπουργός (ή εκπρόσωπος Υπουργός), καθώς και οι λοιποί πολιτικοί, στρατιωτικοί και εκκλησιαστικοί εκπρόσωποι. Αφού ασπασθεί το Ευαγγέλιο, εισέρχεται μαζί με τους λοιπούς προσκεκλημένους και κατευθύνεται εν πομπή προς το κάθισμά του, το οποίο έχει στηθεί ειδικώς στο κέντρο του ναού, με τους υπασπιστές του όπισθεν αυτού και τον Πρωτοσύγγελο της Αρχιεπισκοπής παρά τω δεξιώ πλευρώ του.
Αφού ο χοροστατών κληρικός ευλογήσει την έναρξη της ακολουθίας, οι χοροί ψάλλουν τα διατεταγμένα τροπάρια της ημέρας και κατόπιν στίχους δοξολογίας. Ακολουθούν αιτήσεις της εκτενούς δέησης υπό των διακόνων και εκφωνείται η καθορισμένη ευχή από το χοροστατούντα κληρικό. Από τον ίδιο, τέλος, γίνεται η απόλυση και η ευλογία των παρευρισκόμενων με τον Τίμιο Σταυρό, κατά την καθορισμένη σειρά του προβαδίσματος.
Μετά το πέρας της τελετής, τις καθιερωμένες χειραψίες και φωτογραφίσεις έξω από το ναό, οι επίσημοι αποχωρούν με την αντίστροφη σειρά της άφιξής τους και με τις ανάλογες τιμές από τα στρατιωτικά αγήματα.
Παραπομπές
Κατηγορία:Λειτουργική Κατηγορία:Εκκλησιαστική υμνολογία Κατηγορία:Θρησκευτικές εορτές και τελετές
1493 Ζίγκριντ
Η Ζίγκριντ (Sigrid) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,866. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το όνομα της συζύγου του Δανού αστρονόμου Μπενγκτ Στρέμγκρεν.
Φυσικά χαρακτηριστικά
Η μέση διάμετρος της Ζίγκριντ εκτιμάται σε 24,04 χιλιόμετρα. Ο φασματικός τύπος της είναι F (κατά Tholen) ή Xc (κατά SMASSII), ενώ το γεωμετρικό άλβεδό της είναι 0,049 ± 0,010. Η Ζίγκριντ περιστρέφεται γύρω από τον εαυτό της μία φορά κάθε 30 ως 55 ώρες περίπου, μία πολύ αργή περιστροφή για αστεροειδή.
Εξωτερικοί σύνδεσμοι
Ζιγκριντ
234 Βαρβάρα
Η Βαρβάρα (Barbara) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,02. Ανακαλύφθηκε το 1883 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης.
Εξωτερικοί σύνδεσμοι
Βαρβαρα
Διοικητική διαίρεση νομαρχίας Δυτικής Αττικής (πρόγραμμα Καποδίστριας)
Στην παρακάτω λίστα αναφέρονται οι δήμοι, οι κοινότητες, τα δημοτικά, κοινοτικά διαμερίσματα και οι οικισμοί της νομαρχίας Δυτικής Αττικής του Νομού Αττικής σύμφωνα με το Σχέδιο Καποδίστριας, που ήταν σε ισχύ μέχρι το 2010.
Νομαρχία Δυτικής Αττικής  [ 151.612 ]
-- Δήμος Βιλίων --
Ο δήμος Βιλίων έχει (πραγματικό) πληθυσμό 3.215 κατοίκους. Στον δήμο περιλαμβάνονται:
-- Δήμος Μάνδρας --
Ο δήμος Μάνδρας έχει (πραγματικό) πληθυσμό 12.792 κατοίκους. Στον δήμο περιλαμβάνονται:
-- Δήμος Μεγαρέων --
Ο δήμος Μεγαρέων έχει (πραγματικό) πληθυσμό 28.195 κατοίκους. Στον δήμο περιλαμβάνονται:
-- Δήμος Φυλής --
Ο δήμος Φυλής έχει (πραγματικό) πληθυσμό 2.947 κατοίκους. Στον δήμο περιλαμβάνονται:
-- Κοινότητα Μαγούλας --
Η κοινότητα Μαγούλας έχει (πραγματικό) πληθυσμό 4.005 κατοίκους. Στην κοινότητα περιλαμβάνονται:
-- Κοινότητα Οινόης --
Αττικής Δυτικής Κατηγορία:Νομαρχία Δυτικής Αττικής
Ροτρούδη του Εσμπαί
Η Ροτρούδη του Εσμπαί (Chrodtrudis, περί το 690 - 724) ήταν η πρώτη σύζυγος του Καρόλου Μαρτέλου Μαγιορδόμου και πραγματικού κυβερνήτη του βασιλείου των Φράγκων (718 - 741). Ο γιος της ήταν ο Πιπίνος ο Βραχύς πρώτος Βασιλέων των Φράγκων από την Δυναστεία των Καρολιδών, εγγονός της ήταν ο κορυφαίος αυτοκράτορας Καρλομάγνος.
Πατρότητα
Η Ροτρούδη ήταν κόρη του Λάμπερτ Β΄ του Εσμπαί αν και η πατρότητα έχει αμφισβητηθεί από πολλούς, μερικές φορές καταγράφεται ως "Ροτρούδη του Τρίερ". Η πληροφορία που σχετίζει την οικογένεια της Γερτρούδης με τους επισκόπους του Τρίερ είναι η αναφορά ότι ο Γκυ κόμης του Χόρνμπακ και μετέπειτα ηγούμενος του Φοντενέλ ήταν "προπίνκιους" του Καρόλου Μαρτέλου. Η ορολογία αυτή έχει σχέση με συγγένεια μέσω κάποιας γυναίκας, αδελφός ή ξάδελφος μέσω συζύγου ή ξάδελφος με γάμο, ο Γκυ ήταν γιος του Αγίου Λούντουιν επισκόπου του Τρίερ και αδελφός του Μίλο επισκόπου του Τρίερ. Ο συγγραφέας Κριστιάν Σετιπανί (γεν. 1961) στο έργο του σχετικά με τους προγόνους του Καρλομάγνου που βασίζεται σε μελέτες παλιότερων ιστορικών (1915) συμπεραίνει ότι το "προπίνκιους" σημαίνει αδελφός, η Ροτρούδη συνεπώς ήταν για τον Σετιπανί κόρη του Αγίου Λούντουιν επισκόπου του Τρίερ.
Ο Κριστιάν Σετιπανί επιστρέψει αργότερα στο θέμα με την ανάλυση των απόψεων του Μεσαιωνικού ιστορικού Ρίτσαρντ Γκέρμπερντίνγκ που πίστευε ότι η Ροτρούδη προερχόταν από τον Οίκο των Ροβερτιδών. Μετά την νέα μελέτη καταλήγει στο συμπέρασμα ότι ο Κάρολος Μαρτέλος είχε τρεις συζύγους, ο Γκυ ήταν συγγενής των άλλων δύο. Ο Σετιπάνι καταλήγει στο τελικό συμπέρασμα ότι η Ροτρούδη ήταν κόρη του Λάμπερτ Β΄ του Εσμπαί, αδελφός της ήταν ο Ροβέρτος Α΄ του Εσμπαί. Η Ροτρούδη είχε άλλη μια αδελφή την Λάνντραντα που παντρεύτηκε τον Σίγκραμνους, κόμη του Εσμπαί. Η Λάνντραντα και ο Σίγκραμνους ήταν γονείς του Αγίου Χρόντεγκανγκ, επισκόπου του Μετς. Ο Κάρολος Μαρτέλος και η Ροτρούδη είχαν άλλη μία κόρη την Λάνντραντα που πολλές φορές αναφέρεται εσφαλμένα σαν σύζυγος του Σίγκραμνους.
Οικογένεια
Με τον σύζυγό της Κάρολο Μαρτέλο μαγιορδόμο της Αυστρασίας, της Νευστρίας και βασιλιά των Φράγκων η Ροτρούδη απέκτησε:
Πηγές
Κατηγορία:Οίκος των Μεροβίγγειων
Ελλήνων Συνέλευσις
Από την ίδρυση του, διάφορα μέλη του παραμένουν προσκολλημένα σε δοξασίες που σχετίζονται με την αρχαία ελληνική θρησκεία, ενώ όταν γίνονται μέλη του φορέα, φέρονται να ασπάζονται έναν ειδικό όρκο, τον λεγόμενο «όρκο του πολεμιστή». Επίσης διοργανώνει τελετουργίες στην Αρχαία Ολυμπία. Η ρητορική του έχει χαρακτηριστεί συνωμοσιολογική, ρατσιστική, αντισημιτική και ομοφοβική. Ακροδεξιά ρητορική:
Κατηγορήθηκε ως εγκληματική οργάνωση και αντιμετώπισε σοβαρά ποινικά αδικήματα. Στις 6 Δεκεμβρίου 2019, ο Σώρρας φυλακίστηκε για έξι χρόνια με την κατηγορία της απόπειρας απάτης κατά του Δημοσίου.
Ιστορικό
Ιδρύθηκε ως οργάνωση από τον Αρτέμη Σώρρα το 2012, ενώ η ίδρυση πολιτικού φορέα ανακοινώθηκε στις 4 Σεπτεμβρίου 2015, με την υπόσχεση της άμεσης διαγραφής χρεών και της καταβολή υψηλών χρηματικών ποσών σε κάθε ελληνικό ΑΦΜ στην περίπτωση που σχηματίσει κυβέρνηση. Τα μέλη της ξεπέρασαν τις 12.000 και για να ολοκληρώσουν την εγγραφή τους ορκίζονταν πίστη στο Δωδεκάθεο, με παράλληλη οργάνωση τελετών στην αρχαία Ολυμπία. Σε διάφορες εκδηλώσεις σε όλη την Ελλάδα, προέτρεπε πολίτες να αρνηθούν τα χρέη της χώρας και να γίνουν μέλη με σκοπό τη διάσωσή της.
Μέσα σε λίγα χρόνια η οργάνωση ίδρυσε γραφεία σε ολόκληρη τη χώρα, τα οποία έχουν επανειλημμένα γίνει, σε διάφορες πόλεις, στόχος επίθεσης.
Συμμετείχε στις ευρωεκλογές του 2019 με 42 υποψηφίους, συμπεριλαμβανομένου του Σώρρα. Παρά το γεγονός ότι είχε προφυλακιστεί, το αίτημά του για υποψηφιότητα έγινε δεκτό από τον Άρειο Πάγο. Λίγους μήνες μετά, ο Αρτέμης Σώρρας συμμετείχε και στις βουλευτικές εκλογές του 2019.
Ζητήματα με τη δικαιοσύνη
Η ηγεσία της Ελλήνων Συνέλευσις έχει κατηγορηθεί ως εγκληματική οργάνωση η οποία διέπραξε απάτη κατά του δημοσίου. Σύμφωνα με το υπόμνημα εισαγγελέα: «δρούσε ως εγκληματική οργάνωση πείθοντας τους πολίτες να μην καταβάλλουν ασφαλιστικές εισφορές και οφειλές στο Δημόσιο, σε Τράπεζες και σε ασφαλιστικά ταμεία, με αποτέλεσμα να υποστούν ανυπολόγιστη βλάβη». Συγκεκριμένα, οι κατηγορούμενοι της οργάνωσης είναι δέκα, και ανάμεσα στα αδικήματα που έχουν προκύψει περιλαμβάνονται η διεύθυνση και ένταξη σε εγκληματική οργάνωση, η απάτη σε βάρος Δημοσίου, Τραπεζών και ασφαλιστικών ταμείων, και το ξέπλυμα μαύρου χρήματος.
Παραπομπές
Κατηγορία:Ελληνικά πολιτικά κόμματα
Κάρολος ΙΑ΄ της Σουηδίας
Ο Κάρολος ΙΑ΄ (Karl XI, 24 Νοεμβρίου 1655 - 5 Απριλίου 1697) ήταν βασιλιάς της Σουηδίας (1660-1697) από τον Οίκο των Βίττελσμπαχ. Η περίοδος της βασιλείας του είναι μέσα στην περίοδο της Σουηδικής αυτοκρατορίας (1611-1718).
Η αρίθμησή του ως "Κάρολος ΙΑ΄" βασίζεται στη μυθική ιστορία της χώρας· στην πραγματικότητα είναι ο Κάρολος Ε΄.
Ήταν το μόνο τέκνο του Καρόλου Ι΄ και της Χεδβίγης Ελεονώρας, κόρης του Φρειδερίκου Γ΄ του Σλέσβιχ-Χόλσταϊν-Γκόττορπ. Ο πατέρας του απεβίωσε όταν εκείνος ήταν 5 ετών και εκπαιδεύτηκε ως την ενηλικίωσή του, οπότε και στέφθηκε βασιλιάς. Σύντομα τον ώθησαν σε στρατιωτική εκστρατεία για να εξασφαλίσει τα πρόσφατα αποκτημένα εδάφη από τη Δανία, κατά τον Πόλεμο της Σκάνια (1675-1679). Αφού αγωνίστηκε επιτυχημένα εναντίον των Δανών, επέστρεψε στη Στοκχόλμη όπου ασχολήθηκε με τη διόρθωση της παραμελημένης πολιτικής και δημοσιονομικής κατάστασης της χώρας. Κατάφερε να διατηρήσει 20ετή ειρήνη, κατά τη διάρκεια της οποίας έκανε αλλαγές στην οικονομία, το εμπόριο, το στόλο και τον εξοπλισμό του στρατού, την απονομή δικαιοσύνης, την εκκλησιαστική διοίκηση και την εκπαίδευση. Ο υιός του Κάρολος ΙΒ΄ που τον διαδέχθηκε, χρησιμοποίησε αυτόν τον καλά εκπαιδευμένο στρατό στις μάχες που διεξήγε στην Ευρώπη.
Οικογένεια
Το 1675 αρραβωνιάστηκε την Ουλρίκα Ελεονώρα των Όλντενμπουργκ, κόρη του Φρειδερίκου Γ΄ της Δανίας, σε μια προσπάθεια εξομάλυνσης της μακράς εχθρότητας των δύο χωρών, αλλά ο πόλεμος της Σκάνια άρχισε μεταξύ των δύο χωρών λίγο αργότερα το ίδιο έτος. Αν και η δανική της καταγωγή την έφερε σε δύσκολη θέση, εκείνη εξαγόραζε Σουηδούς αιχμαλώτους ενεχυριάζοντας τα κοσμήματά της, πράγμα που την έκανε δημοφιλή. Από τις πολλές εγκυμοσύνες ασθένησε και απεβίωσε το 1693. Τέκνα:
Πηγές
Κατηγορία:Βασιλείς της Σουηδίας Κατηγορία:Οίκος του Βίττελσμπαχ Κατηγορία:Προτεστάντες μονάρχες
Ισμαέλ Μπλάνκο
Ο Ισμαέλ Μπλάνκο (Ismael Blanco, 19 Ιανουαρίου 1983) είναι Αργεντινός ποδοσφαιριστής, ο οποίος αγωνίζεται ως επιθετικός για τον Γ.Α.Σ. ΙΑΛΥΣΟΣ 1948.
Στην καριέρα του έχει υπάρξει παίκτης σε ομάδες της Λατινικής Αμερικής και της Ευρώπης, ενώ κατά το παρελθόν έχει αγωνιστεί με τη φανέλα της ΑΕΚ, όπου και έγινε γνωστός στο ελληνικό φίλαθλο κοινό. Μάλιστα με την ομάδα της Αθήνας έχει αναδειχθεί πρώτος σκόρερ δύο φορές (2007-08 2008-09) στη Σούπερ Λιγκ και δύο φορές (2008-09, 2010-11) στο θεσμό του Κυπέλλου, ενώ και μια φορά (2007-08) ψηφίστηκε ως ο καλύτερος ξένος παίκτης στα ελληνικά γήπεδα.
Λατινική Αμερική
Ο Ισμαέλ Μπλάνκο άρχισε την καριέρα του από την Κλουμπ Ατλέτικο Κολόν το 2002, όπου το καλό του ξεκίνημα επισκίασε ένας σοβαρός τραυματισμός στο γόνατο (ρήξη χιαστών). Έπειτα αγωνίστηκε δανεικός στο πρωτάθλημα της Παραγουάης με τη φανέλα της Κλουμπ Λιμπερτάδ. Επέστρεψε στην Αργεντινή και συγκεκριμένα ως δανεικός στην Κλουμπ Ολίμπο (ομάδα Β΄ Κατηγορίας), με τα χρώματα της οποίας αναδείχθηκε πρώτος σκόρερ στη Β' κατηγορία της Απερτούρα του 2006 με 18 γκολ και της Κλαουσούρα του 2007 με 11 γκολ, συμβάλλοντας στην άνοδο της ομάδας του στην πρώτη κατηγορία (Πριμέρα Ντιβισιόν) της Αργεντινής. Το 2007 επέστρεψε στην Κλουμπ Ατλέτικο Κολόν, όπου δεν έμεινε πολύ, αφού είχε έρθει η ώρα για το ταξίδι του στην Ευρώπη.
Ευρώπη
Τον Αύγουστο του 2007 ο Μπλάνκο ήρθε στην Ελλάδα για την ΑΕΚ, αρχικά ως δανεικός με οψιόν αγοράς και μετέπειτα με ελεύθερη μεταγραφή, αφού η οψιόν ενεργοποιήθηκε τον Απρίλιο του 2008 χάρη στις εξαιρετικές εμφανίσεις που πραγματοποίησε τόσο στο Πρωτάθλημα Ελλάδας όσο και στους αγώνες του Κυπέλλου ΟΥΕΦΑ. Στην πρώτη του σεζόν στην Ελλάδα αναδείχτηκε πρώτος σκόρερ του πρωταθλήματος με 19 γκολ στην κανονική διάρκεια (πέτυχε άλλο ένα στα Play-Off), επιτυχία που επανέλαβε και τη δεύτερη σεζόν με 14 γκολ (πέτυχε άλλα 3 στα Play-Off).
Έπειτα από μια 4ετία επί ελληνικού εδάφους με τη φανέλα της ΑΕΚ, το καλοκαίρι του 2011 πήγε στο Μεξικό για τη Σαν Λουίς ΦΚ. Ωστόσο δεν έμεινε για μεγάλο διάστημα εκτός Ευρώπης, καθώς τον Φεβρουάριο του 2012 μετέβη στην Πολωνία για τη Λέγκια Βαρσοβίας και το καλοκαίρι του ίδιου έτους πήγε στη Γερμανία για τη Μόναχο 1860.
Επιστροφή στη Λατινική Αμερική
Έπειτα από λίγο διάστημα παρουσίας επί γερμανικού εδάφους, τον Φεβρουάριο του 2013 επέστρεψε στην πατρίδα του για τη Λανούς. Ακολούθως αγωνίστηκε στο Εκουαδόρ με τη φανέλα της Μπαρτσελόνα ΣΚ και το καλοκαίρι του 2016 επέστρεψε στην Αργεντινή για την Κλουμπ Ατλέτικο Κολόν. Το καλοκαίρι του 2017 υπέγραψε στην Ατλέτικο Τουκουμάν και το καλοκαίρι του 2018 υπέγραψε στην Ατλέτικο Μίτρε.
Παραλειπόμενα
Στην Αργεντινή ο Ισμαέλ Μπλάνκο είχε από παιδί και μετέπειτα στην ποδοσφαιρική του καριέρα το παρατσούκλι "Ζούνγκουι". Με αφορμή το γεγονός αυτό, στους πανηγυρισμούς κάποιων τερμάτων σχημάτιζε με προτεταμένο χέρι στον αέρα το αρχικό γράμμα "Ζ".
Αυτό του έβαλε την ιδέα ερχόμενος στην Ελλάδα να κρύψει στην κάλτσα του μια μάσκα του Ζορό, την οποία έβγαλε και φόρεσε για να γιορτάσει ένα από τα πρώτα ελληνικά του γκολ στη Βέροια το Σεπτέμβρη του 2007, σχηματίζοντας παράλληλα στον αέρα με το δεξί του χέρι το "Ζ". Η κίτρινη κάρτα που δέχθηκε όταν επανέλαβε τον πανηγυρισμό αυτό στην Ξάνθη, πέρα από μια έντονη συζήτηση που ξεσήκωσε για την ορθότητά της, επιβεβαίωσε την καθιέρωση του προσωνυμίου "Ζορό" για τον Μπλάνκο μεταξύ των φιλάθλων, αλλά και στον τύπο.
Πηγές
Κατηγορία:Αργεντινοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Λέγκια Βαρσοβίας Κατηγορία:Ποδοσφαιριστές Κλουμπ Ατλέτικο Λανούς Κατηγορία:Ποδοσφαιριστές Κλουμπ Ατλέτικο Κολόν Κατηγορία:Ποδοσφαιριστές Κλουμπ Λιμπερτάδ Κατηγορία:Ποδοσφαιριστές Μόναχο 1860 Κατηγορία:Ποδοσφαιριστές Κλουμπ Ολίμπο Κατηγορία:Ποδοσφαιριστές Σαν Λουίς ΦΚ Κατηγορία:Ποδοσφαιριστές Εκστρακλάσα Κατηγορία:Ποδοσφαιριστές Μπαρτσελόνα ΣΚ Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Πριμέρα Β Νασιονάλ Κατηγορία:Ποδοσφαιριστές Πριμέρα Ντιβισιόν Μεξικού Κατηγορία:Ξένοι ποδοσφαιριστές στη Γερμανία Κατηγορία:Ξένοι ποδοσφαιριστές στην Πολωνία
Καλύβια Σοχάς Λακωνίας
Διοικητικές μεταβολές
Το 1919 γίνεται σύσταση κοινότητας Καλυβίων Σοχάς, τα Καλύβια αποσπώνται από την κοινότητα Σλαβοχωρίου και ορίζονται έδρα την νέας κοινότητας. Το 1997 με το Σχέδιο «Καποδίστριας» η κοινότητα καταργείται και ο οικισμός προσαρτάται στον δήμο Σπάρτης.
Παραπομπές
Κατηγορία:Χωριά του νομού Λακωνίας Κατηγορία:Δήμος Σπάρτης
Έρασμος της Φόρμιας
Ο Άγιος Έρασμος ή Άγιος Έλμο (Sant'Erasmo di Formia, Sant'Elmo), (Αντιόχεια, 3ος αιώνας - Φόρμια, 303), ήταν χριστιανός άγιος του 4ου αιώνα και ο πρώτος επίσκοπος Φόρμιας, σύμφωνα με την τοπική παράδοση ήταν επίσκοπος της Αντιόχειας, μάρτυρας και άγιος από την Καθολική Εκκλησία. Πιθανότατα η τοπική παράδοση τον ταυτίζει με τον Άγιο Έρασμο της Αντιόχειας που έζησε την ίδια εποχή.
Το Αγιολόγιο που αφηγείται τη ζωή του Αγίου Εράσμου χρονολογείται από τον έκτο αιώνα, αλλά είναι σε μεγάλο βαθμό μυθολογικό. Λέγεται ότι ο Έρασμος ήταν επίσκοπος της Αντιόχειας, στην πραγματικότητα δεν υπήρξε επίσκοπος Αντιόχειας με αυτό το όνομα. Όταν ξεκίνησαν οι διωγμοί εναντίον Χριστιανών, κατέφυγε αρχικά σε μια σπηλιά για επτά χρόνια και, στη συνέχεια, συνελήφθη και φυλακίστηκε επειδή δεν ήθελε να θυσιάσει σε ειδωλολατρικά είδωλα. Αργότερα απελευθερώθηκε ως εκ θαύματος και, αφού είχε μεταστρέψει έναν πολύ μεγάλο αριθμό ανθρώπων στον χριστιανισμό (το κείμενο μιλά για τέσσερις χιλιάδες) και έχοντας εκτελέσει θαύματα, υπέστη διωγμούς, τελικά οδηγήθηκε, από τον αρχάγγελο Μιχαήλ, στη Φόρμια, όπου πέθανε μετά από επτά ημέρες. Αυτή η παράδοση αποδόθηκε από τον Πάπα Γκελάσιους Β΄.
Κατά τη διάρκεια του Μεσαίωνα η λατρεία του γνωστοποιήθηκε χάρη στους εμπόρους και τους ναυτικούς της Γκαέτα και συμπεριλήφθηκε στους λεγόμενους Βοηθητικούς Αγίους, ως προστάτης των ναυτικών και προστάτης των ασθενών με στομαχικά προβλήματα, λόγω της παράδοσης ότι στο μαρτύριο εκσπλαχνίστηκε από βαρούλκο. Στην πραγματικότητα δεν υπάρχουν αγιογραφικές πηγές που να μιλούν για αυτό το βασανιστήριο. Πιθανώς οι πρώτες απεικονίσεις του αγίου τον απεικόνιζαν, ως πολιούχο των ναυτικών, δίπλα σε ένα βαρούλκο, το οποίο, στη δημοφιλή φαντασία, έγινε όργανο μαρτυρίου.
Στην Γκαέτα, όπου είναι συν-προστάτης με τον Άγιο Μαρκιανό, ο καθεδρικός ναός είναι αφιερωμένος σε αυτόν.
Το νησί Άγιος Έρασμος της Βενετίας πήρε το όνομά του και από τον Άγιο, που βρίσκεται στη βόρεια περιοχή της λιμνοθάλασσας της Βενετίας.
Αρχάγγελος Λέρου
Ο Αρχάγγελος είναι νησίδα των Δωδεκανήσων στο Αιγαίο πέλαγος. Βρίσκεται βόρεια της Λέρου απέναντι από τον κόλπο του χωριού Παρθένι, όπου δίπλα του βρίσκεται ο Δημοτικός Αερολιμένας Λέρου, σχηματίζοντας με τη Λέρο το στενό του Αρχάγγελου. Είναι γνωστός ψαρότοπος, προσφέρεται για δέσιμο "αρόδο" όταν χαλάσει ο καιρός και διαθέτει τρεις πανέμορφες αμμουδιές για κολύμπι. Απέχει περίπου 8 ναυτικά μίλια από το Λακκί, η έκταση της νησίδας είναι 1,61 τ.χλμ. ή 1.608 στρέμματα και σύμφωνα με την απογραφή του 2011 είναι ακατοίκητο αλλά πρόσφατα λειτουργεί εκεί ταβέρνα. Ως οικισμός αναγνωρίστηκε το 2001 και σύμφωνα με το σχέδιο Καλλικράτης υπάγεται στο Δήμο Λέρου.
Παραπομπές
Κατηγορία:Βραχονησίδες της Λέρου
Ιωάννης Καρακατσάνης
Το άγαλμα του Αθανασίου Διάκου στην Λαμία.|εναλλ.=|μικρογραφία Ο Ιωάννης Καρακατσάνης  γεννήθηκε στην Αίγινα το 1857. Σπούδασε γλυπτική με καθηγητή τον Λεωνίδα Δρόση. Μετά το τέλος των σπουδών του προσελήφθη ως βοηθός του για δέκα χρόνια μέχρι τον θάνατο του Δρόση. Άνοιξε εργαστήριο γλυπτικής όπου και ασχολήθηκε με έργα μορφών της Επανάστασης του 1821. Διακρίθηκε στην δημιουργία έργων με τις μορφές του Ρήγα,του Μπότσαρη,του Μιαούλη,του Καποδίστρια,του Τομπάζη. Αντίτυπά τους είχε αγοράσει ο δήμος Αθηναίων. Είναι γνωστή η προτομή του Ι.Καποδίστρια που βρίσκεται στην “Παναγίτσα” έργο του Καρακατσάνη του 1887. Ο ανδριάντας του Αθανασίου Διάκου, έργο του Καρακατσάνη, τοποθετήθηκε στην Λαμία το 1903, 36 χρόνια μετά την κατασκευή του, για οικονομικούς λόγους. Ο Ιωάννης Καρακατσάνης πέθανε στην Αθήνα το 1906.
Αναφορές
Κατηγορία:Έλληνες γλύπτες
1494 Σάβο
Ο Σάβο (Savo) είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,205. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τη φινλανδική περιοχή της Σαβονίας.
Εξωτερικοί σύνδεσμοι
Σαβο
Snap (τραγούδι της Ρόζα Λιν)
Το "Snap" είναι ένα τραγούδι της Αρμένιας τραγουδίστριας Rosa Linn, που κυκλοφόρησε στις 19 Μαρτίου 2022. Το τραγούδι γράφτηκε και συντέθηκε από τη Linn, με τους Λαρζ Πριντσιπάτο, Κόρτνεϊ Χάρελ, Άλι Κριστάλ και Ταμάρ Καπρελιάν. Το τραγούδι εκπροσώπησε την Αρμενία στον στο Τορίνο της Ιταλίας.
Στη Eurovision, η Rosa Linn έγινε η πρώτη καλλιτέχνης που προκρίθηκε στον τελικό της Αρμενίας από το, τερματίζοντας στην 20η θέση με 61 βαθμούς. Μετά τον διαγωνισμό, το τραγούδι έγινε viral στην πλατφόρμα κοινωνικών μέσων TikTok. Το "Snap" έφτασε στην κορυφή των charts στην περιοχή της Φλάνδρας του Βελγίου και στην πρώτη δεκάδα στη Γερμανία, την Αυστρία, την Ολλανδία, την Ιρλανδία, την Ιταλία, τη Νορβηγία, τη Σουηδία και την Ελβετία. Το τραγούδι έφτασε επίσης στα τσαρτ σε 23 άλλες μουσικές αγορές, συμπεριλαμβανομένης της κορυφής στο νούμερο 21 στο UK Singles Chart, καθιστώντας τη Rosa Linn την ξένη ηθοποιό με τα υψηλότερα charts από τη Eurovision 2022 στο Ηνωμένο Βασίλειο. Έκανε επίσης το ντεμπούτο του στο αμερικανικό Billboard Hot 100 στο νούμερο 97 και αργότερα έφτασε στο νούμερο 82, και έγινε το δεύτερο τραγούδι της Eurovision του 21ου αιώνα που μπήκε στο chart.
Ιστορικό και κυκλοφορία
Το "Snap" κυκλοφόρησε επίσημα στις 19 Μαρτίου 2022, αλλά ένα απόσπασμα του τραγουδιού διέρρευσε μια εβδομάδα νωρίτερα. Συγγράφηκε από τη Rosa Linn με τους Λαρζ Πριντσιπάτο, Κόρτνεϊ Χάρελ, Άλι Κριστάλ και Ταμάρ Καπρελιάν και παραγωγή των Άλεξ Σαλιμπιάν, Ίθακ Σνέιντερμαν, Λαρζ Πριντσιπάτο, Μπεν Σαμάμα και Λίλιθ Ναβασαρντιάν. Οι συνεδρίες συγγραφής για το "Snap" πραγματοποιήθηκαν μεταξύ Λος Άντζελες και Ερεβάν.
Σε μια συνέντευξη για τους Wiwibloggs, η Rosa Linn δήλωσε ότι αυτό το τραγούδι είναι μια προσωπική ιστορία με την οποία ο καθένας μπορεί να συσχετιστεί: "Νομίζω ότι όλοι βρισκόμαστε σε ένα κρίσιμο σημείο, όπου νιώθουμε ότι δεν υπήρχε διέξοδος και ότι ολόκληρος ο κόσμος απλώς καταρρέει γύρω τριγύρω σου. Αρχίζεις να αμφισβητείς τα πάντα, συμπεριλαμβανομένου του εαυτού σου. Έχω πάει εκεί. Και αυτό που συνειδητοποίησα ήταν ότι είχα τη δύναμη να διαμορφώσω την πραγματικότητά μου – χρειάστηκε απλώς να ξεφύγω από τον δικό μου δρόμο και να βρω την εσωτερική γαλήνη. Όλα έχουν να κάνουν με την αγάπη του εαυτού σου και την αποδοχή ότι είσαι αρκετός. Το να γράψω το "Snap" ήταν μια μορφή θεραπείας για μένα και ελπίζω ότι μπορεί να είναι και για άλλους που περνούν επίσης δύσκολες στιγμές".
Μουσικό βίντεο
Το μουσικό βίντεο για το "Snap", που γυρίστηκε στο Ερεβάν και σκηνοθέτησε ο Αραμίς Χαϊραπετιάν, κυκλοφόρησε στις 19 Μαρτίου 2022. Ο Χαϊραπετιάν δήλωσε ότι "από τη στιγμή που άκουσα το Snap, συνέχισα να σκεφτόμουν ότι έπρεπε να δείξω τα συναισθήματα του καλλιτέχνη και να μην αφήσω τον καλλιτέχνη στο παρασκήνιο, αυτό ήταν μια σημαντική προϋπόθεση για μένα. Φτιάξαμε το βίντεο με σκοπό να δώσουμε στους θεατές την ευκαιρία να ταξιδέψουν σε μια άλλη, εξαιρετική πραγματικότητα μέσα από καλλιτεχνικές και εικαστικές λύσεις".
Ένα δεύτερο μουσικό βίντεο, που γυρίστηκε στις Ηνωμένες Πολιτείες και σκηνοθέτησε ο Dano Cerny, κυκλοφόρησε στις 7 Οκτωβρίου 2022.
Επιλογή
Η Αρμενία χρησιμοποίησε μια εσωτερική επιλογή για να καθορίσει τη συμμετοχή της. Οι υποψήφιοι που φημολογείται ότι θα είναι στη θέση τους ήταν η Αθηνά Μανουκιάν, ο Σάρο Γκεβοργκιάν, η Kamil Show και η Rosa Linn. Στις 15 Φεβρουαρίου 2022, το AMPTV απέρριψε τους ισχυρισμούς ότι η Rosa Linn είχε ήδη επιλεγεί, δηλώνοντας ότι δεν είχε ληφθεί ακόμη απόφαση και ότι θα ερχόταν μια ανακοίνωση τον Μάρτιο. Στις 4 Μαρτίου, αναφέρθηκε σε πολλά αρμενικά μέσα ενημέρωσης ότι δύο τραγουδιστές ήταν υποψήφιοι για να εκπροσωπήσουν την Αρμενία: η Rosa Linn και ο Σάρο Γκεβοργκιάν.
Η Rosa Linn ανακοινώθηκε ως η επιλεγμένη συμμετέχουσα στις 11 Μαρτίου 2022, με τη συμμετοχή της "Snap" που κυκλοφόρησε στις 19 Μαρτίου.
Στη Eurovision
Σύμφωνα με τους κανόνες της Eurovision, όλα τα έθνη με εξαίρεση τη διοργανώτρια χώρα και τις "Μεγάλες Πέντε" (Γαλλία, Γερμανία, Ιταλία, Ισπανία και Ηνωμένο Βασίλειο) πρέπει να προκριθούν σε έναν από τους δύο ημιτελικούς προκειμένου να διαγωνιστούν στον τελικό − οι δέκα πρώτες χώρες από κάθε ημιτελικό προχωρούν στον τελικό. Η Ευρωπαϊκή Ραδιοτηλεοπτική Ένωση (EBU) χώρισε τις διαγωνιζόμενες χώρες σε έξι διαφορετικά δοχεία με βάση τα μοτίβα ψηφοφορίας από προηγούμενους διαγωνισμούς, με χώρες με ευνοϊκή ιστορία ψηφοφορίας να τοποθετούνται στο ίδιο δοχείο. Στις 25 Ιανουαρίου 2022, διεξήχθη μια κλήρωση κατανομής που έβαλε κάθε χώρα σε έναν από τους δύο ημιτελικούς, καθώς και σε ποιο μισό της παράστασης θα ερμήνευε. Η Αρμενία τοποθετήθηκε στον πρώτο ημιτελικό, που πραγματοποιήθηκε στις 10 Μαΐου 2022, και εμφανίστηκε στο δεύτερο μισό της παράστασης. Η Αρμενία προκρίθηκε στον τελικό για πρώτη φορά από το 2017 και τελικά βρέθηκε στην 20η θέση με 61 βαθμούς.
Εμπορική απόδοση
Λίγους μήνες μετά τη Eurovision, το "Snap" έγινε viral στην πλατφόρμα κοινωνικών μέσων TikTok, οδηγώντας σε αύξηση των ροών στο Spotify και στην κορυφή των καθημερινών viral charts σε διάφορες χώρες. Το "Snap" άρχισε να μπαίνει στα εθνικά τσαρτ πολλών χωρών, ξεπερνώντας το νικητήριο τραγούδι της Ουκρανίας, "Stefania" των Kalush Orchestra, για τις περισσότερες συμμετοχές στα chart από τραγούδι της Eurovision από το 2022.
Το τραγούδι έχει φτάσει μέχρι στιγμής στην κορυφή του τσαρτ στην περιοχή της Φλάνδρας του Βελγίου και στο top ten στην Αυστρία, την Ολλανδία, την Ιρλανδία, την Ιταλία, τη Νορβηγία, τη Σουηδία και την Ελβετία. Στο Ηνωμένο Βασίλειο, το τραγούδι έφτασε στο νούμερο 21 στο UK Singles Chart, καθιστώντας τη Rosa Linn την ξένη ηθοποιό με τα υψηλότερα charts από τη Eurovision 2022 στο Ηνωμένο Βασίλειο. Έκανε επίσης το ντεμπούτο του στο αμερικανικό Billboard Hot 100 στο νούμερο 97 και αργότερα έφτασε στο νούμερο 82.
Παραπομπές
Κατηγορία:Τραγούδια στον διαγωνισμό τραγουδιού της Eurovision Κατηγορία:Διαγωνισμός Τραγουδιού Eurovision 2022 Κατηγορία:Τραγούδια του 2022
235 Καρολίνα
Η Καρολίνα (Carolina) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,82. Ανακαλύφθηκε το 1883 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και έλαβε το όνομά της από την ακατοίκητη κοραλλιογενή νήσο Καρολίνα του Κιριμπάτι, το πρώτο κομμάτι ξηράς (ή ένα από τα πρώτα) στον κόσμο όπου ανατέλλει η καινούρια ημέρα (και ο καινούργιος χρόνος, κάθε πρωτοχρονιά).
Ανατολική Φλάνδρα
Η Ανατολική Φλάνδρα (Oost-Vlaanderen) είναι επαρχία της Φλάνδρας, μίας εκ των τριών περιοχών του Βελγίου. Συνορεύει με την Ολλανδία και τις Βελγικές επαρχίας Αμβέρσα, Φλαμανδική Βραβάντη, Αινώ και Δυτική Φλάνδρα, Έχει έκταση 2.991 χλμ² που χωρίζεται σε έξι διοικητικές περιφέρειες (Ολλανδικά: arrondissementen) που περιέχουν 65 δήμους. Ο επαρχιακός πληθυσμός είναι 1.374.000 και πρωτεύουσά της είναι η Γάνδη.
Από τις 26 Νοεμβρίου 2004 κυβερνήτης της είναι ο Αντρέ Ντενί. Το προσωρινό κοινοβούλιο, Provincieraad, έχει 84 μέλη. Έξι άτομα επιλεγμένα από το κοινοβούλιο είναι οι αντιπρόσωποι, bestendigde deputatie, και σχηματίζουν την ημερήσια κυβέρνηση. Η επαρχία έχει ετήσιο προϋπολογισμό περίπου 300 εκατομμύρια ευρώ.
Η σημαία έχει ένα μαύρο λιοντάρι με κόκκινη γλώσσα και νύχια, με υπόβαθρο οριζόντιων λευκών και πράσινων λωρίδων. Αυτό είναι πρόσφατη προσαρμογή. Η σημαία της Ανατολικής Φλάνδρας ήταν προηγουμένως ίδια με αυτήν της Φλαμανδικής περιοχής: ένα μαύρο λιοντάρι σε κίτρινο υπόβαθρο.
Εξωτερικοί σύνδεσμοι
Κατηγορία:Επαρχίες του Βελγίου Κατηγορία:Φλάνδρα
Δήμος Ταρραφάλ ντε Σάο Νικολάου
Ο Δήμος Ταρραφάλ ντε Σάο Νικολάου (πορτογαλικά: Tarrafal de São Nicolau) είναι ένας δήμος του Πράσινου Ακρωτηρίου. Βρίσκεται στο Νησί Σάο Νικολάου. Έχει έκταση 121,5 τ.χλμ. και πληθυσμό 5.039 κατοίκων (2005). Πρωτεύουσα είναι η Ταρραφάλ ντε Σάο Νικολάου.
Γεωγραφία
Ο Δήμος Ταρραφάλ ντε Σάο Νικολάου βρίσκεται βόρεια-κεντρικά του Πράσινου Ακρωτηρίου και δυτικά του νησιού Σάο Νικολάου. Συνορεύει στα ανατολικά με τον Δήμο Ριμπέιρα Μπράβα. Έχει έκταση 121,5 τ.χλμ.. Είναι σε έκταση ο δέκατος πέμπτος μεγαλύτερος δήμος του Πράσινου Ακρωτηρίου μετά μετά το Μπόα Βίστα, το Πόρτο Νόβο, το Σάο Φιλίπε, το Μάιο, το Σάο Βισέντε, το Πράια, το Ριμπέιρα Μπράβα, το Σάντα Καταρίνα, το Δήμος Σάντα Καταρίνα ντο Φόγκο, το Σάντα Κρουζ, το Σαλ, το Ριμπέιρα Γκράντε, το Ριμπέιρα Γκράντε ντε Σαντιάγο και το Σάο Ντομίνγκος.
Ενορίες
Ο Δήμος Ταρραφάλ ντε Σάο Νικολάου συμπεριλαμβάνει μόνο μία ενορία:
Δημογραφία
Ο Δήμος Ταρραφάλ ντε Σάο Νικολάου έχει πληθυσμό 5.039 κατοίκων (2005) με πυκνότητα 42 κατοίκων ανά τ.χλμ. Είναι σε πληθυσμό ο εικοστός πρώτος μεγαλύτερος δήμος του Πράσινου Ακρωτηρίου, μετά το Πράια, το Σάο Βισέντε, το Σάντα Καταρίνα, το Σάντα Κρουζ, το Σαλ, το Σάο Φιλίπε, το Δήμος Ριμπέιρα Γκράντε, το Πόρτο Νόβο, το Ταρραφάλ, το Μοστέιρος, το Σάο Μιγκέλ, το Σάντα Καταρίνα ντο Φόγκο, το Ριμπέιρα Μπράβα, το Ριμπέιρα Γκράντε ντε Σαντιάγο, το Σάο Λουρένσο ντος Οργκάος, το Πωλ, το Μπράβα, το Μπόα Βίστα και το Μάιο.
Ιστορία
Ο Δήμος Ταρραφάλ ντε Σάο Νικολάου δημιουργήθηκε το 2005, όταν ο πρώην Δήμος Σάο Νικολάου χωρίστηκε στον Δήμο Ριμπέιρα Μπράβα και στον δήμος Ταρραφάλ ντε Σάο Νικολάου.
Το Ουράνιο Τόξο
Το Ουράνιο Τόξο είναι μια ελαιογραφία του Αμερικανού καλλιτέχνη Τζώρτζ Ίνες, που βρίσκεται στο Μουσείο Τέχνης της Ινδιανάπολη στην Ιντιάνα. Απεικονίζει ένα ουράνιο τόξο κατά μήκος του ουρανού μετά από καταιγίδα.
Περιγραφή
Στο έργο "Το Ουράνιο Τόξο", ο Ίνες μεταθέτει χρονικά τη φύση για να την εμποτίσει με μια αίσθηση θεϊκής παρουσίας. Δημιούργησε μια έντονη ατμοσφαιρική αντίθεση που κινείται από την καταιγίδα στα αριστερά, στον χαρούμενο προάγγελο του ουράνιου τόξου στα δεξιά. Την ίδια στιγμή, η βουκολική απεικόνιση των βοσκοτόπων στο προσκήνιο αντιπαρατίθεται έναντι μιας απροσδιόριστης πόλης στο παρασκήνιο. Αυτές οι αντιθέσεις γεμίζουν την εικόνα με αυξημένη συναισθηματική φόρτιση. Ξεκινώντας το 1875, ο Ίνες άρχισε να περιλαμβάνει μια λωρίδα γκρι χρώματος κατά μήκος του ορίζοντα που θολώνει τη σύγκλιση του ουρανού με την πεδιάδα. Χρησιμοποίησε αυτό το τέχνασμα εδώ και θα συνεχίσει να το χρησιμοποιεί τη δεκαετία του 1880, αν και η ανάμειξη της γης και του ουρανού απέτυχε να ενοποιήσει τα δύο μισά της σύνθεσης.
Ιστορικές πληροφορίες
Ο Ίνες δημιούργησε μια σειρά από δραματικές σκηνές με καταιγίδες στα τέλη της δεκαετίας του 1870. Πλησίασε διάφορες πηγές για να διαμορφώσει και να ενημερώσει αυτή τη σειρά, συμπεριλαμβανομένου του "Hudson River School" και του μυστηριακού Emanuel Swedenborg. Ο Swedenborg πίστευε ότι υπήρχε αντιστοιχία μεταξύ των αντικειμένων στη φυσική σφαίρα και τον παράλληλο κόσμο του πνεύματος, ενώ οι καλλιτέχνες του Hudson River School πίστευαν ότι το τοπίο αντιπροσώπευε τον Θεό. Έτσι, μια τοπογραφία θα μπορούσε να φέρει τους θεατές πιο κοντά στην νομιμότητα. Ο ίδιος ο Ίνες που ήταν αφιερωμένος στην τοπιογραφία, αποτύπωνε τη Θεία αίσθηση που έβλεπε στη φύση. Συχνά ζωγράφιζε ουράνια τόξα γιατί, για τον Ίνες, συνόψιζαν την πνευματικότητα.
Απόκτηση
Το Μουσείο Τέχνης της Ινδιανάπολη (ΙΜΑ) απέκτησε "Το Ουράνιο Τόξο" το 1944, ύστερα από δωρεά του Τζώρτζ Ε. Χουμ προς το "Herron School of Art". Σήμερα βρίσκεται κρεμασμένο στο Paine Early American Painting Gallery με αριθμό καταχώρησης 44.137.
Εξωτερικοί σύνδεσμοι
Κατηγορία:Έργα ζωγραφικής του Τζώρτζ Ίνες
Πανόραμα Ηλείας
Το Πανόραμα είναι πεδινός οικισμός της Ηλείας στην Περιφερειακή Ενότητα Ηλείας σε υψόμετρο 7 μέτρα, ο οποίος βρίσκεται κοντά στα παράλια του Κυπαρισσιακού κόλπου και σε σε απόσταση μόλις 2 χλμ. νότια από τη Ζαχάρω. Ανατολικά του χωριού περνά η ΕΟ Πύργου - Κυπαρισσίας και νότια είναι ο Κακόβατος. Ως ξεχωριστός οικισμός αναφέρεται επίσημα για φορά το 1981 να απογράφεται στην κοινότητα Σχίνων. Σύμφωνα με το Σχέδιο Καλλικράτης μαζί με τους Σχίνους αποτελούν την τοπική κοινότητα Σχίνων υπάγεται στη δημοτική ενότητα Ζαχάρως του Δήμου Ζαχάρως και σύμφωνα με την απογραφή 2011 έχει πληθυσμό 114 κατοίκους.
Παραπομπές
Κατηγορία:Χωριά του νομού Ηλείας Κατηγορία:Δήμος Ζαχάρως
1495 Ελσίνκι
Ο Ελσίνκι (Helsinki) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,391. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη πόλη, πρωτεύουσα της χώρας.
Φυσικά χαρακτηριστικά
Η μέση διάμετρος του Ελσίνκι εκτιμάται σε 18,37 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,120 ± 0,026. Ο Ελσίνκι περιστρέφεται γύρω από τον εαυτό του μία φορά κάθε 5 ώρες 19 λεπτά και 52 δευτερόλεπτα.
Εξωτερικοί σύνδεσμοι
Ελσινκι
Τεχεράνη (ταινία)
Η "Τεχεράνη" (αγγλικά: Tehran) είναι ένα βρετανικό-ιταλικό θρίλερ του 1946 σε σκηνοθεσία Τζιάκομο Τζεντιλόμο και Ουίλιαμ Φρέσμαν. Πρωταγωνιστεί ο Ντέρεκ Φαρρ στο ρόλο του Πέμπερτον Γκραντ, ενός βρετανού αξιωματικού πληροφοριών, ο οποίος ανακαλύπτει ένα σχέδιο για τη δολοφονία του Προέδρου των Ηνωμένων Πολιτειών Φραγκλίνου Ρούζβελτ κατά την διάρκεια της Διάσκεψης της Τεχεράνης του Β' Παγκοσμίου Πολέμου. Παίρνουν επίσης μέρος οι ηθοποιοί Μάρτα Λάμπαρ, Μάνινγκ Ουίλευ και Πάμελα Στίρλινγκ. Η ταινία προβλήθηκε και με τον εναλλακτικό τίτλο "Συνωμοσία στην Τεχεράνη".
Υπόθεση
Το 1943, ο Τσόρτσιλ, ο Στάλιν και ο Ρούσβελτ συναντώνται στη διάσκεψη της Τεχεράνης για να συμφωνήσουν το σχέδιο για την εισβολή των συμμάχων στην Ευρώπη.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 1946 Κατηγορία:Ταινίες σε σκηνοθεσία Τζιάκομο Τζεντιλόμο Κατηγορία:Ταινίες σε σκηνοθεσία Ουίλιαμ Φρέσμαν Κατηγορία:Φιλμ νουάρ Κατηγορία:Αγγλόφωνες ταινίες Κατηγορία:Βρετανικές ασπρόμαυρες ταινίες Κατηγορία:Βρετανικές θρίλερ ταινίες
Σκοτεινός Κόσμος (ταινία)
Το Σκοτεινός Κόσμος (ρωσικά: Тёмный мир) είναι ρωσική ταινία περιπέτειας και φαντασίας του 2010 με σκηνοθέτη τον Αντόν Μεγκερντίτσεφ.
Πλοκή
Μια ομάδα μαθητών πηγαίνει σε μια αποστολή πίσω από ένα βόρειο χωριό. Ένας από αυτούς, ο κύριος χαρακτήρας - ένα κορίτσι, απορροφάται από το μυστήριο και το ρομαντισμό του υποκόσμου και βρίσκει μια αρχαία νεκρόπολη, και εκεί μια μαγική ασπίδα. Αν κάποιος αγγίξει την πλακέτα, προκαλείται η οργή των φαντασμάτων του παρελθόντος και υπεράνθρωπες ικανότητες. Οι μαθητές θα πρέπει να εισέλθουν σε μια αναμέτρηση με τις δυνάμεις του κακού.
Εξωτερικοί σύνδεσμοι
Κατηγορία:Ρωσικές ταινίες Κατηγορία:Ταινίες του 2010 Κατηγορία:Ρωσόφωνες ταινίες Κατηγορία:Ταινίες γυρισμένες στη Ρωσία Κατηγορία:Ρωσικές ταινίες φαντασίας Κατηγορία:Ρωσικές περιπετειώδεις ταινίες Κατηγορία:Ρωσικές 3D ταινίες
Ταρραφάλ ντε Σάο Νικολάου
Γεωγραφία
Η Ταρραφάλ ντε Σάο Νικολάου βρίσκεται βόρεια-κεντρικά του Πράσινου Ακρωτηρίου και νοτιοδυτικά του Δήμου Ταρραφάλ ντε Σάο Νικολάου. Βρίσκεται νοτιοανατολικά της Κατσακίνο, σε συντεταγμένες 16°34′00″Β 24°21′30″Δ.
Δείτε επίσης
Ταρραφάλ ντε Σάο Νικολάου Ταρραφάλ ντε Σάο Νικολάου
Android 13
Το Android 13 είναι η δέκατη τρίτη σημαντική έκδοση του λειτουργικού συστήματος Android, που αναπτύχθηκε από την Google και κυκλοφόρησε για το κοινό στις 15 Αυγούστου 2022.
Ιστορία
Το Android 13 (εσωτερικά με την κωδική ονομασία Tiramisu) ανακοινώθηκε σε ένα ιστολόγιο Android που δημοσιεύτηκε στις 10 Φεβρουαρίου 2022 και η πρώτη Developer Preview κυκλοφόρησε αμέσως για τη σειρά Google Pixel (από Pixel 4 σε Pixel 6, μειώνοντας την υποστήριξη για τα Pixel 3 και Pixel 3a). Κυκλοφόρησε περίπου 4 μήνες μετά τη σταθερή έκδοση του Android 12. Ακολούθησε η Developer Preview 2 αργότερα, η οποία κυκλοφόρησε τον Μάρτιο. Η Beta 1 κυκλοφόρησε στις 26 Απριλίου 2022. Η Google κυκλοφόρησε την beta 2 κατά τη διάρκεια του Google I/O στις 11 Μαΐου 2022. Δύο ακόμη εκδόσεις beta είχαν προγραμματιστεί να κυκλοφορήσουν τον Ιούνιο και τον Ιούλιο. Η σταθερότητα της πλατφόρμας επιτεύχθηκε τον Ιούνιο, με την Beta 3. Η τελική κυκλοφορία του Android 13 ξεκίνησε στις 15 Αυγούστου, όταν η ενημέρωση έγινε διαθέσιμη στα τηλέφωνα Pixel και προωθήθηκε στο Android Open Source Project.
Θεανώ η Θουρία
Η Θεανώ η Θουρία ήταν αρχαία Ελληνίδα μαθηματικός και αστρονόμος. Καταγόταν από τους Θούριους της Κάτω Ιταλίας και άκμασε περί τον 6ο αιώνα π.Χ.. Είναι μία από τους λεγόμενους Πυθαγόρειους φιλοσόφους και θεωρείται η διασημότερη γυναίκα αστρονόμος και κοσμολόγος της αρχαιότητας. Λέγεται ότι διατύπωσε τη θεωρία της "Χρυσής Τομής" καθώς και τη θεωρία της "Αρμονίας των Σφαιρών".
Βιογραφία
Η Θεανώ ήταν κόρη του ιατρού Βροντίνου. Το όνομα Θεανώ για τους Αρχαίους Έλληνες ήταν ένα ιδιαίτερο και σημαδιακό όνομα. Θεανώ ονομαζόταν στην Ιλιάδα η ιέρεια της Αθηνάς. Από το όνομά της καταλαβαίνουμε ότι οι γονείς της Θεανώς είχαν οραματιστεί από νωρίς μία εξαιρετική μοίρα για την κόρη τους και αυτό φαίνεται να έγινε από νωρίς πραγματικότητα καθώς η Θεανώ έγινε γνωστή φιλόσοφος και επιστημόνισσα. Όταν έφτασε ο Πυθαγόρας στον Κρότωνα η Θεανώ ήταν ήδη γνωστή και γνωρίστηκαν κατά την ομιλία του φιλοσόφου στον ναό της Ήρας προς τις γυναίκες της πόλης.
Η Θεανώ υπήρξε αρχικά μαθήτρια και στη συνέχεια σύζυγός του κατά 30 χρόνια μεγαλύτερού της Πυθαγόρα. Δίδαξε αστρονομία και μαθηματικά στις Σχολές του Πυθαγόρα στον Κρότωνα και μετά το θάνατο του συζύγου στη Σάμο. Επιμελήθηκε τη διάδοση της διδασκαλίας και του έργο του, τόσο στον κυρίως Ελλαδικό χώρο, όσο και στην Αίγυπτο, σε συνεργασία με τα παιδιά της τη Δαμώ, τη Μύια, την Αριγνώτη τον Μνήσαρχο και τον Τηλαύγη που ανέλαβαν με τη σειρά τους και τη διοίκηση των Πυθαγορείων σχολών.
Μετά τον θάνατο του Πυθαγόρα, όπως συνηθιζόταν στην αρχαία Ελλάδα, η Θεανώ έπρεπε να παντρευτεί κάποιον συγγενή του άντρα της ή έστω κάποιον πολύ έμπιστό του έτσι ώστε να εξασφαλισθεί και η δική της προστασία αλλά και η προστασία της κληρονομιάς και της παράδοσης του Πυθαγόρα. Έτσι δεύτερος σύζυγός της έγινε ο επίσης στενός μαθητής του Αρίσταιος, ο οποίος και ανέλαβε για μια περίοδο το Ομακοείο και την Πυθαγόρεια κοινότητα.
Τη Θεανώ τη Θουρία αναφέρουν ο Αθηναίος, η Σούδα, ο Διογένης ο Λαέρτιος και ο Ιάμβλιχος. Θεωρείται η διασημότερη γυναίκα αστρονόμος και κοσμολόγος της αρχαιότητας.
Χαράλαμπος Μπαμπούκης
Βίος
Ο Χαράλαμπος Μπαμπούκης ή Παμπούκης γεννήθηκε το 1805 στο χωριό Χαλκιάνικα της Επαρχίας Καλαβρύτων. Στο χρονικό διάστημα μεταξύ 1815-1819 μαθήτευσε κοντά στον αδελφό του Νικηφόρο Μπαμπούκη σχολάρχη τότε στην Ύδρα. Τον Νοέμβριο του 1819 μετέβη μαζί με τον αδελφό του στην Πίζα της Ιταλίας για σπουδές, μέχρι τον Ιούλιο του 1824. Στη συνέχεια επιστρέφει στην επαναστατημένη Ελλάδα, και αρχίζει να εργάζεται ως εκπαιδευτικός. Αρχικά υπηρέτησε ως σχολάρχης στην Αίγινα από το 1827 μέχρι το 1829, στην Άμφισσα (1830-1832), στα Καλάβρυτα (1832-1835), στην Πάτρα (1835-1836), στην Κόρινθο (1836-1841). Κατόπιν δίδαξε ως καθηγητής στο Γυμνάσιο Ναυπλίου (1841-1844) και από το 1844 μέχρι το 1862 που αποσύρθηκε διετέλεσε γυμνασιάρχης Ναυπλίου. Επί Όθωνος τιμήθηκε με το εθνόσημο του ιερού αγώνος και το βασιλικό παράσημο του Σωτήρος. Υπήρξε εξαίρετος φιλόλογος και δεινός ρήτορας γι'αυτό και του προτάθηκε να καταλάβει την Έδρα της Ρητορικής στην Φιλοσοφική Σχολή του Πανεπιστημίου Αθηνών, αλλά δεν δέχθηκε για λόγους υγείας.
Θεανώ η Θουρία
Το έργο της
Η κοινή άποψη σήμερα είναι ότι μπορούμε να αποδώσουμε στη Θεανώ τα "Πυθαγόρεια Αποφθέγματα", "Συμβουλαί προς τις Γυναίκες", "Περί Ευσεβείας", "Φιλοσοφικά Σχόλια", "Επιστολαί", “Πυθαγόρου Βίος”, “Θεωρία των Αριθμών” και η “Δόμηση του Σύμπαντος”. Η μεγαλύτερη συνεισφορά της όμως λέγεται ότι ήταν η διατύπωση της αρχής της “Χρυσής Τομής” που χρησιμοποιούνταν στην αρχιτεκτονική από τους αρχαίους Έλληνες αλλά και τους αρχαίους Αιγυπτίους. Η διατύπωση της θεωρίας της “Χρυσής Τομής” (του αριθμού “φ”) μοιάζει με τη διατύπωση της θεωρίας της σταθεράς “π” που δημιούργησε ο Πυθαγόρας.
Χαράλαμπος Μπαμπούκης
Συγγραφικό έργο
Το έργο του κυρίως αποτελείται από ομιλίες και πανηγυρικούς, επικήδειους λόγους, που εκφώνησε ο ίδιος σε διάφορες περιστάσεις και συγκέντρωσε σε δύο τόμους:
Θεανώ η Θουρία
Το έργο της
Στην πραγματεία της περί του Σύμπαντος διατύπωσε τη θεωρία ότι το σύμπαν αποτελείται από δέκα ομόκεντρες σφαίρες που κινούνται γύρω από μία κεντρική φωτιά: τον Ήλιο, τη Σελήνη, τον Κρόνο, τον Δία, τον Άρη, την Αφροδίτη, τον Ερμή, τη Γη και την αντί-Γη. Επίσης υπάρχουν και τα άστρα που είναι σταθερά. Οι αποστάσεις ανάμεσα στις σφαίρες και την κεντρική φωτιά έχουν τις ίδιες αναλογίες με τα διαστήματα της μουσικής κλίμακας. Αυτή της η θεωρία επηρέασε τον σύζυγό της τον Πυθαγόρα έτσι ώστε να ξεκινήσει να μιλάει για την "Αρμονία των Σφαιρών" και του σύμπαντος.
Η Θεανώ και οι κόρες της θεωρούνταν σημαντικές ιατροί και μάλιστα σε μία διαφωνία με τον ιατρό Ευρύφωνο σχετικά με την ανάπτυξη του εμβρύου απέδειξαν ότι το έμβρυο μπορεί να γεννηθεί επιτυχώς μόνο μετά από τουλάχιστον επτά μήνες κυοφορίας.
Ο Διογένης Λαέρτιος αναφέρει πως κάποτε η Θεανώ συμβούλεψε τις γυναίκες όταν συναντούν τον άντρα τους να βγάζουν την ηθική τους μαζί με τα ρούχα τους. Αυτό ήταν μια αναφορά στο ρητό του Ηροδότου ότι «μία γυναίκα βγάζει την ηθική της όταν βγάζει τα ρούχα της» που έγινε πολύ δημοφιλές κατά τα πρώτα χριστιανικά χρόνια και τον Μεσαίωνα από τους θρησκευτικούς διανοητές. Ο Πλούταρχος όμως που ήταν ηθικολόγος είχε ήδη εκφράσει την αντίρρησή του σε αυτό το ρητό λέγοντας «εκείνη που είναι ηθική είναι ενδεδυμένη με την ηθική της ακόμα και όταν τα ενδύματά της είναι ριγμένα στην άκρη». Επιπλέον, όταν ρώτησαν τη Θεανώ σε ποια ρούχα αναφερόταν εκείνη απάντησε «σε εκείνα που σε κάνουν γυναίκα» κάτι που οδηγεί στο συμπέρασμα ότι θεωρούσε ότι οι γυναίκες και οι άντρες είναι κατά βάση ίδιοι και ότι μόνο μία ένδυση, που μπορούσε κανείς να αφαιρέσει, ήταν εκείνο που δημιουργούσε την ιδιότητα της γυναίκας.
Η έννοια της ηθικής τόσο των γυναικών όσο και των αντρών ήταν ζωτικής σημασίας για τον πυθαγορισμό και όπως ήταν φυσικό επηρέασε και τη σκέψη της Θεανούς. Λέγεται ότι κάποτε έδειξε το μπράτσο της καθώς προσπάθησε να τακτοποιήσει τα ρούχα της και κάπoιος της είπε «τι όμορφο μπράτσο!» Τότε εκείνη του απάντησε «ναι, αλλά δεν είναι δημόσιο αγαθό». Αυτό το περιστατικό δείχνει από τη μία ότι το γυμνό μπράτσο μίας γυναίκας μπορούσε να θεωρηθεί ερωτικά προκλητικό και από την άλλη ότι οι πυθαγόρειοι έβαζαν αυστηρά όρια στη σεξουαλικότητα και την προκλητικότητα.